E L e k tronik a

E L E K T R O N I K A študijný program predmetu ÚFV/ELE1/07 v akademickom roku 2007/2008
Všeobecné informácie:
Garantujúce pracovisko: Ústav fyzikálnych vied – Katedra fyziky kondenzovaných látok.
Vyučujúci: predn.: doc. RNDr. Pavol Petrovič, CSc.
Študenti prihlásení na predmet: celkom - 13, (3F-6, 3MF-2, 3FB-2, 3FCH-1, 4FI-1, 2F-1).
Kategória predmetu pre zápis: povinný pre štúdium odboru F a špecializácie F-X.
Odporúčané zaradenie do osobného študijného plánu: 3. ročník, zimný semester.
Forma a rozsah výučby: prednášky 3h/týž.
Miesto a čas výučby: predn.: stv., P/09, 1400 - 1630.
Spôsob ukončenia, kredity: priebežná kontrola štúdia a skúška, pridelený počet kreditov - 5.
Základné ciele predmetu:
Vysvetliť podstatu fyzikálnych javov, na ktorých sú založené princípy činnosti vybraných elektronických prvkov a špičkové technológie ich výroby. Vykonať rozbor vlastností a funkcií týchto prvkov, elektronických obvodov a systémov prenosu a spracovania informácie, ktorých sú analyzované prvky súčasťou, a ktoré sú z hľadiska budúcej výskumnej a pedagogickej praxe študentov prírodných vied významné.
Electronics – anotation of the lectures:
Basic mathematical theory of electronic circuits (solution of electrical two-, and four-terminal networks). Structure, properties and physical substance of the activity of selected electronic elements (semiconductor resistors, diodes, transistors, integrated circuits, and their technologies). Analysis of functions and properties of basic analog and digital electronic circuits (amplifiers and signal generators, rectifiers and power supplies, applications of operating amplifiers, logic and digital circuits, analog to digital and digital to analog converters). Analysis of the activity of selected electronic information systems (means of radio-, and television transmission and processing of sound-, and video information).
Tematický obsah jednotlivých prednášok a cvičení v priebehu zim. semestra:
Týždeň 1. - 5.: Blok 5 prednášok - Rozbor vlastností a funkcií vybraných obvodov číslicovej techniky:
Základy dvojhodnotovej logiky. Charakteristika a vlastnosti logických obvodov.
Kombinačné logické obvody.
Číslicové pamäťové obvody.
Sekvenčné logické obvody.
Sekvenčné logické obvody. Test č.1.: Vybrané obvody číslicovej techniky.
Týždeň 6. - 8.: Blok 3 prednášok - Úvod do problematiky teórie elektrických obvodov, rozbor vlastností a funkcií vybraných obvodov analógovej techniky:
Princípy riešenia elektrických sietí. Dvojpóly a štvorpóly.
Zosilňovače, oscilátory, zdroje.
Vlastnosti operačných zosilňovačov a ich aplikácie.
Týždeň 9. – 11.: Blok 4 prednášok - Rozbor vlastností a funkcií vybraných obvodov techniky rozhrania:
Analógové a spínacie operačné siete.
Analógovo-číslicové prevodníky.
Číslicovo-analógové prevodníky.
Test č. 2: Vybrané obvody analógovej techniky a techniky rozhrania.
Týždeň 12. - 14.: Blok 2 prednášok - Rozbor činnosti vybraných informačných systémov:
Diaľkový prenos a spracovanie zvukovej informácie.
Prenos a spracovanie obrazovej informácie.
Dokončenie prípadných restov, náhradný termín testu 1. resp. 2..
Väzba s inými predmetmi:
Predmet Elektronika využíva vedomosti získané v predmete „Všeobecná fyzika 2 - elektrina a magnetizmus“. Na predmet Elektronika je v letnom semestri štúdia tesne naviazaný predmet Elektronické praktikum.
Podmienky úspešného absolvovania predmetu:
Celkové hodnotenie predmetu bude vychádzať:
z výsledkov priebežného hodnotenia pozostávajúceho z dvoch písomných testov vykonaných počas zimného semestra v rámci prednášok (tvorí 35% celkového hodnotenia) a
z výsledkov ústnej rozpravy realizovanej v zimnom skúškovom období (tvorí 65% celkového hodnotenia).
Podmienkou získania piatich kreditov je:
úspešné absolvovanie priebežnej kontroly štúdia, t.j. hodnotenie dvoch testov stupňom aspoň E - dostatočne,
aspoň dostatočné hodnotenie výsledkov skúškovej rozpravy, t.j. hodnotenie každej z dvoch vylosovaných tém rozpravy stupňom aspoň E - dostatočne.
Tretí test je opravný. Jeho témy budú zodpovedať prvým dvom testom. Zúčastniť sa ho môžu študenti, ktorí: a) absolvovali predchádzajúce dva testy s hodnotením lepším ako FX, ale chcú si zlepšiť hodnotenie jedného z nich, b) chcú si opraviť hodnotenie FX jedného z predchádzajúcich dvoch testov, c) nezúčastnili na jednom z prvých dvoch testov zo závažných dôvodov (Štud. por., čl. 6), pričom túto neúčasť hodnoverne ospravedlnili do 5 dní od konania testu.
Prihláška na skúškovú rozpravu je podmienená úspešným absolvovaním priebežnej kontroly štúdia. Otázky testov a skúškovej rozpravy budú vychádzať z obsahu prednášok a ich orientačné formulácie budú zverejnené aspoň dva týždne pred testom, resp. skúškovým obdobím. Otázky skúškovej rozpravy sa nebudú týkať tém priebežných testov.
Upozornenie:
Podmienkou nástupu na predmet Elektronické praktikum v letnom semestri štúdia je absolvovanie dvoch testov v zim. sem. s hodnotením aspoň E-dostatočne.
Individuálne formy práce:
Konzultácie podľa dohody len v priebehu výučbovej časti semestra.
Odporúčaná študijná literatúra:
A. Knihy a učebnice:
Burger I., Hudec L.: Elektronické prvky. Alfa, Bratislava 1989.
Howatson A. M.: Electrical Circuits and Systems. An Introduction for Engineers and Physical Scientists. Oxford University Press, Oxford 1996.
Lániček R.: Elektronika – obvody, součástky, děje. BEN, Praha 1998.
Vobecký J., Záhlava V.: Elektronika – součástky a obvody, principy a příklady. Grada, Praha, 2001.
Vysokoškolské skriptá:
Petrovič P.: Elektronika I. - Vybrané obvody číslicovej techniky. Skriptum PF (2. vydanie), Vydavateľstvo UPJŠ, Košice, 2006.
Petrovič P.: Elektronika II. - Vybrané obvody analógovej techniky. Skriptum PF, Edičné stredisko UPJŠ, Košice, 2004.
Petrovič P.: Elektronika III. - Vybrané obvody techniky rozhrania. Skriptum PF, Edičné stredisko UPJŠ, Košice, 2005.
V Košiciach 10. sept. 2007
Pavol Petrovič, v.r.
|